उस टिप्पणी के बाद आडवाणी के ऊपर इस तरह का परोक्ष दवाब बनाया गया कि अंतत: लालकृष्ण आडवाणी को इस्तीफा देना पड़ा. लालकृष्ण आडवाणी ने वेंकैया नायडू को अपना इस्तीफा सौंपा. इसके बाद फिर बीजेपी अध्यक्ष बनाने की बारी आई, तो संघ और बीजेपी में राजनाथ सिंह की अच्छी पहुंच को देखते हुए उन्हें भारतीय जनता पार्टी का अध्यक्ष बनाया गया. इस तरह से देखा जाए तो राजनाथ सिंह अटल के मुताबिक, 'राम-लक्ष्मण की जोड़ी' के बीच उभरते हुए अध्यक्ष पद तक पहुंचे थे.